./data/phi0914/phi00127/phi0914.phi00127.perseus-lat2.xml
senatus consultum in sententiam M'  Acili factum est ut oppidum       praesidio custodiretur, Tarentinique omnes intra moenia continerentur, res       integra postea referretur, cum tranquillior status Italiae esset  et de M  Livio praefecto arcis Tarentinae haud minore certamine actum       est, aliis senatus consulto notantibus praefectum, quod eius socordia Tarentum       proditum hosti esset,  aliis praemia       decernentibus, quod per quinquennium arcem tutatus esset, maximeque unius eius       opera receptum Tarentum foret,  mediis ad       censores, non ad senatum notionem de eo pertinere dicentibus; cuius sententiae       et Fabius fuit  adiecit tamen fateri se opera Livi Tarentum receptum, quod  amici       eius volgo in senatu iactassent; neque enim recipiundum fuisse, nisi amissum       foret